**Прилог 15.4**

**Правилник о избору ментора**

У наставку овог текста дат је извод из „Правилника о докторским студијама на

Универзитету у Београду“ и из „Правилника о докторским студијама на Техничком факултету у Бору “ којим се дефинише избор ментора.

Из „**ПРАВИЛНИКА О ДОКТОРСКИМ СТУДИЈАМА НА УНИВЕРЗИТЕТУ У**

**БЕОГРАДУ**“

**Члан 20.**

За ментора се може одредити:

1) наставник Универзитета;

2) истраживач изабран у научно звањe који је запослен на институту у саставу

Универзитета;

3) професор емеритус Универзитета;

4) члан САНУ у радном саставу који је пре пензионисања имао наставно или научно

звање;

5) лице с еквивалентним звањем из тач. 1. и 2. овог члана, ако је реч о ментору који је

звање стекао у иностранству када су у питању докторске студије из члана 4. тачка 3.

овог правилника, као и у другим случајевима када је одређен за другог ментора.

Могу се одредити и два ментора, с тим да један од ментора испуњава услове из става 1.

тач. 1-4 овог члана.

Ментор мора имати референце из научне области којој припада тема докторске

дисертације и испуњавати друге услове из Стандарда.

Када су у питању интердисциплинарни, мултидисциплинарни и трансдисциплинарни

студијски програми обавезно се одређују два ментора.

**Члан 21.**

Ментор може да води истовремено највише пет студената који су на докторским

студијама, у складу са Стандардима.

Ментор који је преузео менторство пре одласка у пензију, има право да менторство

изведе до краја, у складу са Законом.

Из „**ПРАВИЛНИКА О ДОКТОРСКИМ СТУДИЈАМА НА ТЕХНИЧКОМ ФАКУЛТЕТУ У БОРУ**“

**Члан 20.**

Продекан за научноистраживачки рад Факултета у договору са руководиоцем студијског програма, након уписа именује сваком студенту ментора студија из реда наставника на студијском програму, који ће га водити до избора потенцијалног ментора, упућујући га у научне садржаје које треба да савлада и помажући му да изабере потенцијалног ментора.

Предмете првог семестра студија студент бира у договору са ментором студија.

У договору са ментором студија кандидат бира потенцијалног ментора из реда наставника са студијског програма који испуњавају услове за ментора. Наставник који

прихвати да буде потенцијални ментор потписује сагласност на Обрасцу СПМ, датом

у прилогу, а који је саставни део овог правилника.

Потенцијални ментор мора бити одабран најкасније до краја првог семестра.

Предмете другог и трећег семестра студент бира у договору са потенцијалним ментором најкасније до уписа другог семестра.

Студент може да изабере највише 1/3 изборних предмета из других студијских програма на Универзитету, односно Факултету, уз сагласност руководиоца студијског програма.

Одабрани предмети представљају смислену целину. Списак одабраних предмета се уписује у одговарајућу студентску евиденцију и индекс студента.

Потенцијални ментор заједно са студентом учествује у састављању плана истраживања, формулисању теме докторске дисертације, припреми пријаве и образложења теме докторске дисертације и другим активностима везаним за докторске

студије.

*Услови за ангажовање на докторским студијама*

**Члан 21.**

Наставници и истраживачи изабрани у научно звање ангажовани на докторским студијама морају да испуњавају услове дефинисане Стандардима за акредитацију студијских програма докторских студија (у даљем тексту: Стандарди) и да су компетентни у одговарајућој научној области.

*Сукоб интереса*

**Члан 22.**

За ментора и члана комисије не може бити именовано лице које је са кандидатом у сродству или пословном односу изван Универзитет или у односу било које врсте, који

може довести до сукоба интереса.

*Ментор*

**Члан 23.**

Ментор надзире и усмерава рад студента током израде докторске дисертације, прати квалитет истраживачког рада студента, подстиче учешће у научним пројектима и објављивање радова студента. Ментор се стара да истраживања теку по плану, тако да се сва истраживања неопходна за израду докторске дисертације обаве у предвиђеном временском року и процењује да ли су истраживања достигла ниво неопходан за докторску дисертацију, у погледу обима и квалитета. Ментор даје писано мишљење о спроведеном истраживању и постигнутом научном доприносу докторске дисертације. Ако постоји више ментора, сваки од њих преузима одговорност за унапред одређени део истраживања и поступка израде докторског рада.

**Члан 24.**

За ментора се може одредити:

1. наставник Факултета;

2. истраживач изабран у научно звање, који је запослен на Факултету;

3. професор емеритус Факултета;

4. члан САНУ у радном саставу који је пре пензионисања имао наставно или

научно звање на Факултету.

5. лице са еквивалентним звањем из тачке 1. и 2. овог члана, ако је реч о ментору

који је звање стекао у иностранству, када су у питању докторске студије из

члана 4. став 1. тачка 3. Правилника о докторским студијама на Универзитету у

Београду („Гл. Универзитета у Београду“ бр 191/16).

Могу се одредити и два ментора, с тим да један од ментора испуњава услове из става 1. тачке 1 – 5. овог члана. Ментор мора имати референце из научне области којој припада тема докторске дисертације и испуњавати друге услове из Стандарда.

**Члан 25.**

Ментор може истовремено да води највише пет студената докторских студија, у складу са Стандардима. Ментор који је преузео менторство пре одласка у пензију, има право да менторство изведе до краја, у складу са Законом.

*Промена ментора*

**Члан 26.**

Изузетно, студент или ментор могу да поднесу декану писани захтев са образложењем за прекид менторског односа. Уколико је захтев из става 1. овог члана оправдан, декан покреће поступак за избор новог ментора.